30/12/2010 | Administración LocalMunicipal
Coiros
Convocatoria e publicación de bases para cubrir unha praza de auxiliar de axuda a domicilo

Por Decreto da Alcaldía de data 22 de decembro de 2010, aprobáronse as bases xerais e específicas que regulan o proceso selectivo, en procedemento de consolidación de emprego temporal, dunha praza de Auxiliar de Axuda a Domicilio que seguidamente se transcriben: É obxecto das presentes Bases Xerais a regulación do proceso selectivo do persoal, así como da convocatoria respectiva, para a substitución de emprego interino ou temporal, cuberto interino ou temporalmente con anterioridade ó 1 de xaneiro de 2005, pola provisión en propiedade mediante o sistema de concurso-oposición, dunha (1) praza de auxiliar de axuda a domicilio (AAD) incluída na Oferta de Emprego Público do ano 2010, de acordo coa disposición transitoria cuarta da Lei 7/2007, de 12 de abril, do Estatuto básico do empregado público. A normativa aplicable ó dito proceso selectivo atópase especialmente prevista en: Artigo 103 da Constitución Española; Lei 7/1985, de 2 de abril, reguladora das bases de réxime local; Real decreto lexislativo 781/1986, de 18 de abril, polo que se aproba o texto refundido das disposicións vixentes en materia de réxime local; Lei 5/1997, de 22 de xullo, da Administración Local de Galicia; Lei 7/2007, de 12 de abril do Estatuto básico do empregado público; Lei 30/1984, de 2 de agosto, medidas para a reforma da función pública; Real decreto 896/1991, de 7 de xuño, sobre as regras básicas e os programas mínimos aos que debe axustarse o procedemento de selección de funcionarios da Administración Local; Lei 50/1998, de 30 de decembro, de medidas fiscais, administrativas e do orde social; Decreto lexislativo 1/2008, do 13 de marzo, Texto refundido da Lei da función pública de Galicia; Regulamento de selección do persoal da Administración da Comunidade Autónoma de Galicia de 20 de marzo de 1991; art.36 da Lei 7/2004, do 16 de xullo, galega para a igualdade de mulleres e homes, e supletoriamente o Real decreto 364/1995, de 10 de marzo, polo que se aproba o Regulamento xeral de ingreso do persoal ao servizo da Administración do Estado. Para participar nas probas selectivas os aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes e deberán manterse durante todo o proceso selectivo: a) Ser español ou nacional dalgún dos estados membros da Unión Europea ou nacional dalgún Estado en que en virtude dos tratados internacionais realizados pola Unión Europea e ratificados por España sexa de aplicación a libre circulación de traballadores. Tamén poderán participar, calquera que sexa a súa nacionalidade, o cónxuxe dos españois e dos nacionais doutros estados membros da Unión Europea, e o dos nacionais dalgún Estado ó cal en virtude dos tratados internacionais celebrados pola Unión Europea e ratificados por España sexa de aplicación a libre circulación de traballadores, sempre que non estean separados de dereito. Así mesmo, coas mesmas condicións poderán participar os seus descendentes e os do seu cónxuxe sempre que non estean separados de dereito, sexan menores de vinte e un anos ou maiores da dita edad dependentes. b) Ter cumpridos dezaseis anos e non exceder a idade máxima de xubilación forzosa. c) Estar en posesión do título que en todo caso se sinale na convocatoria específica respectiva, ou estar en condicións de obtelo na data na que remate o prazo de presentación de instancias. No caso de titulacións obtidas no extranxeiro, deberán posuír o documento que acredite fidedignamente a súa homologación. Consonte á disposición transitoria quinta da lei 30/1984, de 2 de agosto, de medidas para a reforma da función pública, se considerará equivalente ao título de Diplomado universitario, ter superados tres cursos completos de licenciatura. d) Posúir a capacidade funcional para o desenvolvemento das tarefas habituais da praza á que aspira, sen que se padeza enfermidade ou limitación física ou psíquica incompatible coas funcións do posto. A condición de discapacitado e a súa compatibilidade acreditarase coa oportuna certificación. Os aspirantes con discapacidade farán constar na súa instancia se precisan adaptación para as probas. e) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ó emprego público. f) Os requisitos especiais que, de ser o caso, poidan establecerse nas convocatorias específicas. As instancias solicitando participar nos procesos selectivos, dirixiranse ao Sr. alcalde do Concello de Coirós. Presentaranse, debidamente cubertas, no Rexistro Xeral do concello no modelo oficial que figura como Anexo II desta convocatoria e que se facilitará no Rexistro Xeral municipal, no prazo de vinte (20) días naturais contados a partir do seguinte ao da publicación do anuncio da convocatoria no Boletín Oficial do Estado (BOE). O horario de rexistro será de 9’00 a 14’00 horas, de luns a venres; e de 9’30 a 12’30 os sábados, sempre ecado que sexan laborais. Poderanse así mesmo remitir na forma determinada no artigo 38.4 de Lei 30/1992, de 26 de novembro, de réxime xurídico das administracións públicas e procedemento administrativo común (LRXAP e PAC). Ás solicitudes debidamente cubertas, achegaranse os documentos que a continuación se indican e de acordo coa seguinte orde: a) Fotocopia compulsada do DNI ou pasaporte. Ademais, os aspirantes extranxeiros deberán presentar documento que acredite que é nacional da Unión Europea ou dalgún Estado ó cal en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores. E, así mesmo, os familiares dos anteriores deberán presentar ademais fotocopia compulsada dun documento que acredite esta condición. b) Fotocopia cotexada da titulación requerida para o acceso ó posto. c) Declaración xurada na que manifesten que reúnen todos e cada un dos requisitos xerais esixidos na base 3.ª, así como os específicos que esixan nas convocatorias específicas, referidos sempre ao día en que remate o prazo de presentación de instancias. Así mesmo, os aspirantes comprométense no caso de ser propostos para o correspondente nomeamento a prestar xuramento ou promesa de acordo co que determina o Real decreto 707/1979, do 5 de abril. d) Relación dos méritos que aleguen os aspirantes pola orde que se establece na correspondente convocatoria específica, unindo á dita relación os documentos xustificativos dos mesmos (orixinais ou fotocopias compulsadas). e) Xustificante acreditativo do aboamento de pago dos dereitos de exame, na contía que se fixa para cada caso na convocatoria específica. O pagamento efectuarase na conta bancaria da entidade “Caixa Galicia”- O. P. de Betanzos- a nome deste Concello. Deberá expresarse con claridade os datos do/a aspirante a quen corresponde o ingreso e a convocatoria á que se atribúe o pagamento. Os dereitos de exame só serán devoltos aos que non fosen admitidos ás probas selectivas por non reunir os requisitos esixidos na convocatoria. Rematado o prazo de presentación de solicitudes, a Alcaldía ditará resolución, no prazo máximo de un mes, pola que declarará aprobada a lista provisional de admitidos/as e excluídos/as. A dita resolución publicarase no Boletín Oficial de Provincia e no Taboleiro de Edictos da casa do concello. Na publicación farase constar, apelidos, nome e número do DNI, así como, se é o caso, as causas que motivaron a súa exclusión. Os aspirantes excluídos ou omitidos nas ditas relacións disporán dun prazo de dez (10) días hábiles contados a partir do seguinte ao da publicación da resolución no BOP, conforme ao disposto no art.71 da lei 30/1992, de 26 de novembro, para subsanar os defectos que motivaron a súa exclusión ou omisión das relacións de admitidos e excluídos. Se no dito prazo non se subsanan os defectos serán definitivamente excluídos da realización das probas. En todo caso, co obxecto de evitar erros e, no suposto de producirse, posibilitar a súa subsanación no tempo e na forma, os aspirantes comprobarán se os seus datos figuran recollidos correctamente na correspondente relación de admitidos. No caso de non presentarse alegacións ou subsanacións á lista provisional, elevarase a definitiva. A resolución pola que se aproba a lista definitiva publicarse do mesmo xeito que a provisional, determinando así mesmo lugar, data e hora de comezo das probas selectivas e composición do tribunal, e será determinante dos prazos a efectos de posibles impugnacións ou recursos. Os tribunais cualificadores dos procesos selectivos designaranse de conformidade co sinalado no artigo 60 da Lei 7/2007, de 12 de abril do Estatuto Básico do Empregado Público e artigo 11 do Regulamento xeral de ingreso do persoal ó servizo da Administración Xeral do Estado, aprobado por Real decreto 364/1995, de 10 de marzo, debendo estar integrados alomenos por cinco membros titulares cos seus correspondentes suplentes. A composición dos tribunais determinarase na convocatoria específica da praza ou prazas que se convoquen. A designación nominal dos membros do tribunal incluirá a dos respectivos suplentes. Todos os membros do tribunal deberán contar con titulación ou especialización igual ou superior á esixida para o acceso á praza ou prazas que se convoquen. Os membros dos tribunais deberán absterse de intervir cando concorran neles circunstancias das previstas no artigo 28 da Lei de réxime xurídico das administracións públicas e do procedemento administrativo común ou se realizase tarefas de preparación de aspirantes a probas selectivas nos cinco anos anteriores á publicación desta convocatoria e, igualmente, se colaborasen durante ese período dalgún modo con centros de preparación de opositores. O presidente deberá solicitar dos membros do tribunal declaración expresa de non atoparse incursos nas circunstancias previstas no citado artigo 28 da Lei de réxime xurídico das administracións públicas e do procedemento administrativo común nin nas demais causas de abstención previstas nesta base. Así mesmo, os/as aspirantes poderán recusar os membros do tribunal cando concorran neles algunha das circunstancias previstas na presente base, conforme o artigo 29 da Lei de réxime xurídico das administracións públicas e do procedemento administrativo común. O tribunal non poderá constituírse, nin actuar sen a presenza, cando menos, de máis da metade dos seus membros, titulares ou suplentes, indistintamente. En todo caso requírese a asistencia do/a Presidente/a e do/a secretario/a ou dos que legalmente os substitúan. Os tribunais poderán dispoñer a incorporación de asesores especialistas para as probas en que así o estimen necesario ou conveniente. Os ditos asesores actuarán con voz e sen voto; limitaranse ao exercicio das especialidades técnicas en base ás cales colaboran no respectivo tribunal. Para os efectos de percepción de asistencias polos membros concorrentes ás sesións dos tribunais, estes estarán clasificados nas categorías que estabelece o núm.1 do artigo 30 do Decreto 462/2002, de 24 de maio, sobre indemnizacións por razón de servicio. O tribunal resolverá por maioría de votos dos seus membros presentes, tódalas dúbidas e propostas que se produzan para a aplicación das normas contidas nestas bases, e estará facultado para resolver as cuestións que poidan suscitarse durante a realización das probas, así como adoptar as medidas necesarias para garantir a debida orde nas mesmas. As probas non darán comezo ata transcorridos dous meses dende a data de publicación do anuncio resumido no B. O. E. Unha vez comezadas as probas selectivas, non será obrigatoria a publicación da celebración dos sucesivos exercicios no Boletín Oficial da Provincia, senón que será suficiente coa súa exposición no Taboleiro de Edictos do concello. Os aspirantes deberán presentarse para a realización de cada exercicio provistos de DNI ou documento fidedigno acreditativo da súa identidade, a xuízo do tribunal. Os/as aspirantes serán convocados para cada exercicio en único chamamento, sendo excluídos da oposición os que non comparecesen, agás nos casos debidamente xustificados e libremente valorados polo tribunal. As razóns ou probas xustificativas formularanse dentro das vinte e catro (24) horas seguintes á celebración do exercicio ao que non compareceran. Non obstante o anterior, as mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días de puerperio, a súa coincidencia coas datas de realización de calquera dos exames previstos nas probas selectivas, poderán poñelo en coñecemento do tribunal, xuntando á comunicación o correspondente informe médico oficial. A comunicación deberá realizarse como mínimo 48 horas logo do anuncio da data do exame. A citada notificación leva consigo o consentimiento da interesada para permitir o acceso do tribunal ou do órgano convocante aos datos médicos necesarios relacionados coa súa situación. O tribunal dicidirá en cada caso, con base na información de que dispoña, se proceda ou non realizar a proba nun lugar alternativo ou ben un aprazamento da proba, ou ben ambas medidas conxuntamente. Non se admitirá recurso respecto das decisións do tribunal neste punto, sen prexuízo de que as razóns da impugnación se inclúan en calquera outro recurso admisible de acordo coas regras xerais do proceso selectivo. En calquera momento os aspirantes poderán ser requiridos polo tribunal correspondente coa finalidade de acreditaren a súa personalidade. Os exercicios escritos poderán ser lidos publicamente, se así o acordase o tribunal, podendo este dialogar co/a aspirante coa fin de determinar os seus coñecementos sobre o contido do exposto. As cualificacións dos aspirantes aprobados en cada unha das probas, serán publicadas no Taboleiro de Edictos do concello. Desde a total conclusión dunha proba ata o comezo da seguinte, deberá transcorrer un prazo mínimo de corenta e oito (48) horas e máximo de corenta (40) días naturais. De cada sesión que celebre o tribunal redactarase unha acta pola/o secretaria/o do mesmo na que se farán constar a cualificacións dos exercicios dos aspirantes, así como as incidencias que se produzan. O sistema de selección será o de concurso-oposición, no que na fase de concurso, se valorará, entre outros méritos, a experiencia nos postos de traballo obxecto desta convocatoria, de acordo coa disposición transitoria cuarta da Lei 7/2007, de 12 de abril e co artigo 39 da Lei 50/1998, de 30 de decembro. Nas bases específicas que completen estas bases xerais se concretarán os méritos a valorar na fase de concurso así como os criterios de valoración dos mesmos, o contido de cada proba, a súa forma de desenvolvemento, sistema de cualificación dos exercicios, e os programas respectivos. A fase de concurso, non terá carácter eliminatorio nin poderá terse en conta para superar as probas da fase de oposición, e outorgaranse e faranse públicas tan só para os aspirantes que superaran todas as probas do proceso, tras a realización e valoración das mesmas. O tribunal non poderá valorar o non alegado e probado polos aspirantes nos documentos achegados no momento de presentaren a solicitude para admisión ás probas selectivas, sen que sexa admisible a concesión de prazo para emendar a falta de alegacións ou de proba de méritos. Os/as aspirantes poderán realizar os exercicios, a súa elección, en calquera das linguas oficiais de Galicia. O resultado final do concurso- oposición virá determinado pola suma das puntuacións obtidas na totalidade dos exercicios e na fase de concurso de méritos. Finalizadas as probas selectivas o tribunal fará pública no taboleiro de anuncios da casa do concello, a relación definitiva dos aspirante aprobados indicando o seu D. N. I. e pola orde da puntuación obtida. Esta relación presentarase ao señor alcalde coa proposta de nomeamento dos candidatos/as para o nomeamento de funcionarios. Os tribunais non poderán aprobar nin declarar que superaron as probas selectivas un número superior de aspirantes ao das prazas que se convocaran, resultando nulo de pleno dereito calquera acordo que contraviñese o disposto por esta norma. Os/as aspirantes propostos/as, achegarán no prazo de vinte (20) días naturais, contados a partir da publicación da lista de aprobados/as no lugar indicado na base 9.ª, apartado 2.º, os documentos seguintes: 1) Fotocopia (que deberá presentarse xunto co orixinal para a súa compulsa) do DNI ou pasaporte.2) Fotocopia (que deberá presentarse xunto co orixinal para a súa compulsa) do Título esixido na respectiva base específica, ou, no seu defecto, o xustificante de ter aboado os dereitos para a súa expedición.3) Certificado médico acreditativo de posúir a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto.4) Declaración de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. Non suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ó emprego público.5) Declaración xurada de non encontrarse incurso en ningunha causa de incapacidade e incompatibilidade de conformidade coa lexislación vixente e referido ó momento da súa toma de posesión.6) Fotocopia da cartilla da Seguridade Social (no caso de estar afiliado). Os/as aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes. Quen tivese a condición de funcionario público de carreira non terá que xustificar documentalmente as condicións e requisitos xa acreditados para obter o seu anterior nomeamento, unicamente deberá presentar certificación da Administración Pública da que dependese que acredite tal condición e demais circunstancias que consten no seu expediente persoal ou folla de servizos. A non presentación dentro do prazo fixado da documentación esixida nesta base, e agás nos caso de forza maior, ou cando do exame da mesma dedúzase que carecen dalgún dos requisitos sinalados na base 3.ª, non poderán ser nomeados funcionarios e quedarán anuladas as actuacións, sen prexuízo da responsabilidade en que incorreran por falsedade na solicitude de participación. Rematado o proceso selectivo e presentada a documentación polos interesados, o Sr. Alcalde efectuará o nomeamento, a favor dos candidatos propostos, como funcionarios de carreira. O nomeamento deberá ser notificado ao interesados, os cales deberán tomar posesión dentro do prazo máximo dun mes contado desde o día da data de notificación. No acto de toma de posesión, o funcionario nomeado deberá presentar xuramento ou promesa de non estar incurso en ningunha causa de incompatibilidade conforme ao disposto pola Lei 53/1984, de 26 de decembro de incompatibilidades do persoal ao servizo das administracións públicas. A presente convocatoria e cantos actos administrativos se deriven desta poderán ser impugnados polos interesados nos casos e na forma estabelecidos pola Lei de réxime xurídico das administracións públicas e procedemento administrativo común Coirós, 15 de decembro de 2010 O ALCALDE Asdo.: Francisco Quintela Requeijo É obxecto da presente convocatoria a substitución de emprego interino ou temporal, cuberto interina ou temporalmente con anterioridade ó 1 de xaneiro de 2005, por provisión en propiedade dunha praza vacante de auxiliar de axuda a domicilio, encadrada na escala de administración especial, subescala de servizos especiais, pertencente ao grupo E, incluída na Oferta de Emprego Publico de 2010, publicada no Boletín Oficial da Provincia n.º 222, de 22 de novembro do mesmo ano, ó amparo da Disposición transitoria cuarta da Lei 7/2007, de 12 de abril, do Estatuto básico do empregado público, e de acordo coas Bases Xerais reguladoras do proceso selectivo. O procedemento selectivo será o de concurso-oposición. Ademais dos que figuran na base terceira das bases xerais, os/as aspirantes deberán estar en posesión do título de realización dun curso de “auxiliar de axuda a domicilio” de alomenos 300 horas, outorgado por unha administración pública (estatal, autonómimca ou local) ou por unha universidade, o ben avalado por calquera delas, na data que remata o prazo de presentación de instancias. Así mesmo deberá estar en posesión de: - Acreditación oficial de manipulador de alimentos. - Carnet de conducir, como mínimo, da clase “B”. Os dereitos de exame fíxanse en 50 euros. Consonte cos artigos 55 e 60 da Lei 7/2007, do Estatuto básico do empregado público, e co artigo 11 do Regulamento xeral de ingreso do persoal ao servizo da Administración Xeral do Estado, aprobado por Real decreto 364/1995, o tribunal terá unha composición mínima de 5 membros incluído o Presidente e o Secretario. A designación nominal dos membros do tribunal incluirá a dos respectivos suplentes e publicarase, como mínimo, no Boletín Oficial da Provincia e no taboleiro de edictos do Concello, xunto coa publicación da relación definitiva de admitidos. A fase de concurso, non terá carácter eliminatorio, nin a puntuación obtida nela poderá aplicarse para superar os exercicios da fase de oposición. Valoraranse os seguintes méritos: a) Experiencia profesional na Administración Pública: - Por servizos prestados no Concello de Coirós en postos de traballo de auxiliar de axuda a domicilio: 0,06 puntos por mes completo de servizos ata un máximo de 8 puntos. - Por servizos prestados noutras administracións locais en postos de traballo da mesma categoría e natureza a desta convocatoria: 0,03 puntos por mes completo de servizos ata un máximo de 4 puntos. - Por servizos prestados noutras administracións públicas en postos de traballo da mesma categoría e natureza a desta convocatoria: 0,015 puntos por mes completo de servizos ata un máximo de 2 puntos. A puntuación global máxima neste apartado non poderá exceder de 8 puntos. b) Cursos de especialización no coñecemento do idioma galego: - Certificado de iniciación de lingua galega, ou CELGA “: 1 punto - Certificado de perfecionamento de lingua galega, ou CELGA 4: 2 punto A puntuación global máxima neste apartado non poderá exceder de 2 puntos. c) Cursos de formación e perfeccionamento sobre materias directamente relacionadas coas funcións propias da praza convocada impartidos por organismos dependentes de administracións públicas (incluidas universidades), valoraranse da seguinte forma: De duración de 10 a 20 horas 0,10 puntos. De duración de 21 a 50 horas 0,40 puntos. De duración de 51 a 100 horas 0,50 puntos. De duración de 101 a 150 horas 0,60 puntos. De duración superior a 150 horas 0,75 puntos. A puntuación global máxima por cursos non poderá exceder de 2 puntos. Os aspirantes presentarán conxuntamente coa instancia para tomar parte no proceso selectivo unha relación dos méritos que aleguen. Á dita relación acompañaranse os documentos xustificativos dos mesmos, orixinais ou fotocopias compulsadas, pois non se terán en conta, nin se valoraran aqueles que non queden debidamente acreditados, en todos os seus extremos, dentro do prazo de presentación das instancias. A experiencia profesional acreditarase coa certificación de servizos prestados da administración pública correspondente, na que claramente consten as datas concretas de prestación de servizos, a categoría profesional e na que se poda comprobar que as funcións ou tarefas realizadas correspondese coa praza convocada. A puntuación máxima que se pode alcanzar nesta fase de concurso será a de 12 puntos por todos os méritos valorables. A fase de oposición constará de dous exercicios e serán os seguintes: Primeiro exercicio: de carácter obrigatorio e eliminatorio. Consistirá en contestar por escrito un cuestionario tipo test de 40 preguntas, con tres respostas alternativas das que só unha será a correcta, sobre o contido do programa especificado na convocatoria. O tempo máximo para realizar este exercicio será dunha hora. Segundo exercicio: de carácter obrigatorio e eliminatorio. Consistirá na realización dunha proba de carácter práctico, sobre temas relacionados co programa, que será determinada polo tribunal e se desenvolverá nun tempo máximo dunha hora. Terceiro exercicio: de carácter obrigatorio e non eliminatorio. Consistirá na tradución, sen dicionario, de dous textos propostos previamente polo tribunal, un de castelán ao galego e outro de galego ao castelán, nun tempo máximo de media hora. Puntuarase de 0 a 2 puntos Estarán exentos da realización do terceiro exercicio, a acadarán a puntuación máxima (2 puntos) os aspirantes que acrediten posuír no día de finalización do prazo de presentación de solicitudes o curso de perfeccionamento de galego ou CELGA 4. En cumprimento do establecido no artigo 35 do decreto lexislativo 1/2008, do 13 de marzo, este exercicio deberá realizarse integramente en galego.- O primeiro exercicio da fase de oposición será cualificado ata un máximo de oito puntos, sendo eliminados os opositores que non acaden un mínimo de catro puntos. O segundo exercicio da fase de oposición será cualificado ata un máximo de oito puntos, sendo eliminados os opositores que non acaden un mínimo de catro puntos. O número de puntos que outorgará cada membro do tribunal, en cada un dos exercicios será de 0 a 8 puntos. A presente convocatoria e cantos actos administrativos se deriven desta poderán ser impugnados polos interesados nos casos e na forma estabelecidos pola Lei de réxime xurídico das administracións públicas e procedemento administrativo común. TEMA 1.- A Constitución Española. Principios Xerais. Dereitos e deberes fundamentais dos españois. TEMA 2.- Os Estatutos de Autonomía. O Estatuto de Autonomía de Galicia: Características e contido. TEMA 3.- O Persoal á servizo da administración local. Organización, dereitos e deberes. Incompatibilidades. O Servizo de Asistencia a Domicilio TEMA 4.- Planificación, desenvolvemento e seguimento de casos asistenciais: Definición da axuda a domicilio. O asistido. A figura do auxiliar. A ética profesional. Tipos de comunicación y conceptos. O equipo de traballo. O traballo e equipo. Relacións humanas. TEMA 5.- Recursos sociais e integración social: Recursos para a infancia, a muller, os discapacitados e a terceira idade. A asistencia social. A integración social. Servizo de teleasistencia. O auxiliar de axuda a domicilio nas actividades de información e integración social. TEMA 6.- Técnicas e soportes de xestión e administración básica: documentacion administrativa xeral. Recursos económicos. Economía e xestión doméstica. Clasificaicón e archivo de documentación. A saúde do asistido TEMA 7.- Nutrición, dietética e alimentación: alimentaicón e nutrición. Dixestión. As calorías. Os nutrientes. Dietética. A merca de alimentos. Manipulación, tratamento e conservación de alimentos. Elaboración de menús según patoloxías. A conservación dos alimentos cociñados. O etiquetado dos alimentos. Funcionamento e manipulación de electrodomésticos e útiles de cociña. As principais deficencias dos asistidos e a inxesta de alimentos. TEMA 8.- Hixiene e seguridade persoal: Intervención do auxiliar da axuda a domicilio nos coidados do asistido. Anatomía do corpo humano. Hixiene persoal. Aseo persoal. Hixiene e manexo de roupa e calzado. Prevención de accidentes domésticos na hixiene e aseo do asistido. Normas de seguridade e hixiene no trato cos asistidos. TEMA 9.- Limpeza e coidados do fogar: A vivienda. Mobiliario e complementos auxiliares para impedidos. Técnicas de limpeza e desinfección. A limpeza do fogar. Hixiene e limpeza do encamado. Economía doméstica. Normas de seguridade e hixiene específicas do fogar. Prevencion e atención socio-sanitaria. TEMA 10.- A reordenación de espazos na vivenda segundo as características do asistido: Os solos. Os mobles. A iluminación. O cuarto de baño. A cociña. TEMA 11.- O corpo humano: Fisioloxía. Deficiencias físicas e siquicas do corpo humano. TEMA 12.- La movilizacón de los enfermos: Pautas xerais. Movimentos a realizar. TEMA 13.- La prevención de accidentes: Caidas. Quemaduras. Intoxicaciones. Electrocución. Atragantamentos. Pequenas feridas. TEMA 14.- O socorrismo básico. Nocións de socorrismo instrumental: Actuacións ante situacións de emerxencia. Respiración artificial. Inmovilización de fracturas TEMA 15.- Técnicas básicas de enfermería. Control de signos vitales: Temperatura. Respiración. Tensión arterial. Trastornos psicolóxicos. Soroterapia. Sondaxe nasogástrico. Incontinencias. Sondaxe vesical. Infeccións. Estreñimento. Apósitos e vendaxes. TEMA 16.- Enfermidades habituais no ancián: Hipertensión arterial. Diverticulosis - diverticulitis. Depresión. Osteoporosis. Hipercolesterolemia. Hiperuricemia. Diabetes Mellitus. Parkinson. Enfermidade de Alzheimer TEMA 17.- Conceptos básicos de farmacoloxía e usos habituais dos medicamentos. Normas básicas de administración. Accidentes medicamentosos: Concepto de medicamento. Vías de administración dos medicamentos. Concepto de principio activo. Las reaccións adversas. D./D.ª ………………………………………………………………………………., titular do D. N. I. núm., e con enderezo a efectos de notificacións en.,. Código Postal., teléfono. EXPOÑO • Que solicito ser admitido/a ás probas do proceso selectivo mediante concurso-oposición correspondente a unha praza de auxiliar de axuda a domicilio de acordo coa convocatoria publicada no B. O. P. • Declaro coñece-las bases reguladoras desta convocatoria. • Que reúno todos e cada un dos requisitos esixidos na Base 3.º das xerais desta convocatoria referidos á data de remate do prazo sinalado para a presentación de instancias. • Que achego a esta solicitude, de acordo co previsto nas Base 4.ª das xerais desta convocatoria, a documentación seguinte: Con base no exposto SOLICITO A miña admisión no proceso de selección para o acceso a unha praza de auxiliar de axuda a domicilio convocado polo Concello de Coirós. Coirós, ----------- de --------------------------- de 2010 Asdo.: Coirós, 15 de decembro de 2010 O ALCALDE Asdo.: Francisco Quintela Requeijo